Dōgen
<s>Dogen Zenđi (1200 — 1253) je bio japanski filozof i učitelj zen budizma.</s><s>Smatra se osnivačem soto ogranka u japanskom zen budizmu, sa središtem u hramu Eiheiđi u provinciji Ečizen.</s><s>Sve budističke škole mu ukazuju poštovanje kao bodisatvi.</s>

<s>Dogen je budizam sveo na praktikovanje zazena, sedeće meditacije gde se tok sadržaja uma posmatra bez zaustavljanja na bilo kom pojedinačnom predmetu, sve dok se ne smiri i ne sabere, ne doživljavajući više nikakvo uplitanje.</s><s>U ovom stanju je moguće doživeti probuđenje.</s>

<s>Dogen je 1236. godine podigao prvi zen hram u Japanu.</s>

<s>Biografija</s>

<s>Dogen je bio plemenitog porekla, i ostao je siroče u svojoj sedmoj godini.</s><s>Zaredio se 1213. godine, a otputovao u Kinu 1223. i tamo se posle dugog traganja prosvetlio pod vodstvom čuvenog učitelja č'ana Ju-činga (1162–1228).</s><s>Vratio se u Japan 1227. godine.</s><s>Pod njegovim rukovodstvom je 1236. podignut je prvi potpuno nezavisni zen manastir, Košohoringđi.</s><s>Dogen je u njega privukao mnoge nadarene učenike, zajedno sa brojnim svetovnjacima, kako muškarcima tako i ženama.</s>

<s>Učenje</s>

<s>Dogen je podučavao da suština čoveka i svih stvari leži u Budinoj prirodi, koja se ostvaruje pročišćavanjem ega, odstranjivanjem svih sebičnih želja i potpunim odricanjem od sopstva, iznad svega ukazujući prednost religioznoj praksi.</s><s>Negovao je praksu zazena, uspravnog sedenja sa prekrštenim nogama u meditaciji.</s><s>U zazenu je video ostvarenje čitavog zakona budizma, pošto je jedinstvo prakse i prosvetljenja ukorenjeno u Budinoj prirodi.</s>

<s>S filozofskog stanovišta, zastupao je monistički panteizam koji je izjednačavao pojavni svet sa Apsolutom, ne ostavljajući mesta transcendenciji.</s><s>Dogen je uklonio beskrajne stupnjeve na putu do prosvetljenja pronašavši u zenu put savršenog jedinstva.</s><s>Za razliku od mnogih drugih učitelja zena, Dogen je zagovarao predano čitanje sutri, dužno ukazivanje poštovanja svetim budističkim predmetima, a koanu je pridavao drugorazredni značaj.</s><s>Osuđivao je sektašenje u budizmu i odbijao da prizna postojanje Soto sekte kao izdvojenog entiteta.</s><s>Njegovo značajno delo je Šobogenzo, čije je savremeno izdanje objavljeno u Tokiju izmedu 1939—1943. godine.</s>

<s>Izvori</s>

<s>Spoljašnje veze</s>

<s>Rođeni 1200.</s><s>Umrli 1253.</s><s>Zen budisti
Japanski filozofi
Budistički filozofi
Zen
Budizam u Japanu</s>

